ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Απριλίου 1992 για τους όρους υγειονομικού ελέγχου και τη κτηνιατρική πιστοποίηση που απαιτούνται για την εισαγωγή προϊόντων με βάση το κρέας προελεύσεως Τυνησίας και για την τροποποίηση των αποφάσεων 79/542/ΕΟΚ του Συμβουλίου και 91/449/ΕΟΚ της Επιτροπής (92/245/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή των ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προέλευσης τρίτων χωρών (1) όπως τροποποιήθηκε τελευταία από τον κανονισμό (ΕΟΚ) αριθ. 3763/91 (2), και ιδίως τα άρθρα 21α και 22,

Εκτιμώντας:

ότι με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 92/162/ΕΟΚ της Επιτροπής (4), καθορίστηκε κατάλογος των τρίων χωρών από τις οποίες τα κράτη μέλη επιτρέπουν την εισαγωγή ζωντανών βοοειδών, προβατοειδών, αιγοειδών, χοιροειδών και ιπποειδών, νωπών κρεάτων και προϊόντων με βάση το κρέας- ότι ο κατάλογος αυτός συμπληρώθηκε με την απόφαση 91/361/ΕΟΚ της Επιτροπής (5), προσθέτοντας, μεταξύ άλλων, την Τυνησία όσον αφορά την άδεια εισαγωγής προϊόντων με βάση το κρέας που επεξεργάζονται σε ερμητικά κλεισμένα δοχεία μέχρι τιμής F0 3 ή ανώτερη-

ότι με την απόφαση 91/449/ΕΟΚ της Επιτροπής (6), όπως τροποποιήθηκε τελευταία από την απόφαση 91/244/ΕΟΚ (7), καθορίστηκαν τα υποδείγματα των υγειονομικών πιστοποιητικών που απαιτούνται κατά την εισαγωγή προϊόντων με βάση το κρέας προελεύσεως τρίτων χωρών-

ότι, μετά από κτηνιατρική αποστολή που διενήργησε η Κοινότητα στην Τυνησία και με την επιφύλαξη της υγειονομικής καταστάσεως, προέκυψε ότι η χώρα αυτή διαθέτει κτηνιατρικές υπηρεσίες που είναι επαρκώς διαρθρωμένες και οργανωμένες- ότι η παραγωγή ορισμένων προϊόντων με βάση το κρέας και τα οποία υφίστανται θερμική επεξεργασία με σκοπό την εξαγωγή τους προς την Κοινότητα θα εποπτεύεται από επίσημο κτηνίατρο που ορίζεται από το τμήμα των κτηνιατρικών υπηρεσιών-

ότι οι υγειονομιικοί όροι και η κτηνιατρική πιστοποίηση να προσαρμοστούν σύμφωνα με την υγεινομική κατάσταση στην εν λόγω τρίτη χώρα-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπουν, την εισαγωγή από την Τυνησία, προϊόντων με βάση το κρέας, τα οποία έχουν υποστεί:

- είτε θερμική επεξεργασία σε ερμητικά κλεισμένο δοχείο μέχρι τιμή Fo ή ανώτερη,

- είτε θερμική επεξεργασία του κέντρου μάζης σε θερμοκρασία τουλάχιστον 80ο Κελσίου.

2. Τα κράτη μέλη δεν επιτρέπουν την εισαγωγή, από την Τυνησία, άλλων προϊόντων με βάση το κρέας εκτός από εκείνα που αναφέρονται στην παράγραφο 1.

Άρθρο 2

1. Η απόφαση 79/542/ΕΟΚ του Συμβουλίου τροποποιείται ως εξής:

α) Στο παράρτημα, στη στήλη "Ειδικές παρατηρήσεις" όσον αφορά τα προϊόντα με βάση το κρέας, ο αριθμός "(4)" προστίθεται, μετά την σειρά που αντιστοιχεί στην Τυνησία, μετά τον αριθμό "(3)"-

β) Στο τέλος του καταλόγου των χωρών στην παραπομπή στον τίτλο "Ειδικές παρατηρήσεις", προστίθεται η ακόλουθη τελευταία φράση: "(4)" παρά τους περιορισμούς που αναφέρονται στον προηγούμενο κατάλογο επιτρέπονται τα προϊόντα με βάση το κρέας που έχουν υποστεί θερμική επεξεργασία του κέντρου μάζης σε θερμοκρασία τουλάχιστον 80ο Κελσίου".

2. Η απόφαση 91/449/ΕΟΚ της Επιτροπής τροποποιείται ως εξής:

Στο παράρτημα Γ δεύτερο μέρος, ο κατάλογος των χωρών που επιτρέπεται να χρησιμοποιούν το υπόδειγμα του υγειονομικού πιστοποιητικού "Τυνησία" συμπληρώνεται με την ακόλουθη χώρα.

Άρθρο 3

Η παρούσα απόφαση απευθύνεται στα κράτη μέλη. Βρυξέλλες, 14 Απριλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 356 της 24. 12. 1991, σ. 1. (3) ΕΕ αριθ. L 146 της 14. 6. 1979, σ. 15. (4) ΕΕ αριθ. L 71 της 18. 3. 1992, σ. 30. (5) ΕΕ αριθ. L 195 της 18. 7. 1991, σ. 43. (6) ΕΕ αριθ. L 240 της 29. 8. 1991, σ. 28. (7) Βλέπε σελίδα 40 της παρούσας Επίσημης Εφημερίδας.